Nicolas Kollwelter
Den Nicolas Kollwelter, gebuer de 5. September 1918 zu Weimeschkierch a gestuerwen de 14. November 1992 zu Hamm, war e lëtzebuergesche Politiker (CSV).

Nom Doud vum Nicolas Rollinger ass hien op Grond vun de Resultater vun de Chamberwale vum 30. Mee 1954 an d'Chamber nogeréckelt a blouf Deputéierte bis Enn 1958 wéi d'Chamber fir d'Chamberwale vum 1. Februar 1959 opgeléist gouf. Hie gouf nees bei de Chamberwale vum 7. Juni 1964 a vum 15. Dezember 1968 als Deputéierte gewielt.

Hie war vun 1961 bis 1981 Member vum Gemengerot vun der Stad Lëtzebuerg.

Hien ass de Papp vum René a Serge Kollwelter.

Gebuer 1918
Lëtzebuergesch Deputéiert
Gestuerwen 1992